# Concurs de granturi mici (pentru dezvoltarea instituțională)

# organizațiile societății civile de pe ambele maluri ale râului Nistru

|  |  |
| --- | --- |
| **Anunțul nr.** | UNW-ECA-MDA-CFA-2022-003 |
| **AMPLASAREA:** | Chișinău, Republica Moldova |
| **Data emiterii:** | 6 decembrie 2022 |
| **Tip de contract:** | Acord de granturi mici |
| **Limbile solicitate:** | Română, rusă, engleză |
| **Termenul limită de depunere a solicitărilor:**  **Termenul limită de depunere a solicitărilor extins:** | 10 ianuarie 2023, 23:00, ora locală Chișinău  [tender.md@unwomen.org](mailto:tender.md@unwomen.org)  27 ianuarie 2023, 23:00, ora locală Chișinău |
| **Ședințe de informare** | Online, în data de 20 decembrie 2022 între orele 11:00 și 12:30  Link de înregistrare:  [https://us02web.zoom.us/meeting/register/tZUtceivpj8rGtPLk2mCyN51U\_9th0bXcjvy](https://nam10.safelinks.protection.outlook.com/?url=https%3A%2F%2Fus02web.zoom.us%2Fmeeting%2Fregister%2FtZUtceivpj8rGtPLk2mCyN51U_9th0bXcjvy&data=05%7C01%7Ciulia.terpan%40unwomen.org%7C4a6cf5cb0fcc456272f708dad3a58f5d%7C2bcd07449e18487d85c3c9a325220be8%7C0%7C0%7C638055005297644738%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=5CngH9jdNRzSxrhBVuAOFuMD1o3U%2BipczrzmRn8tZfY%3D&reserved=0)  Linkul pentru întâlnirea online va fi furnizat doar participanților înregistrați. |
| **Data de începere:** | Februarie 2023 |
| **Durata implementării:** | Până la 6 luni, începând din februarie 2023 până în iulie 2023 |
| **Proiect:** | „Construirea păcii durabile și incluzive, consolidarea încrederii și a coeziunii sociale în Moldova” 00133100 |
| **Scopul activității:** | Consolidarea capacităților instituționale ale organizațiilor societății civile de pe ambele maluri ale râului Nistru de a promova rolul și implicarea femeilor în eforturile de consolidare a păcii în cadrul Agendei generale privind femeile, pacea și securitatea. |

**Contextul:**

UN Women, în baza viziunii de egalitate, descrisă în Carta Națiunilor Unite, activează pentru eliminarea discriminării față de femei și fete, abilitarea femeilor, asigurarea egalității între femei și bărbați ca parteneri și beneficiari ai dezvoltării, ai drepturilor omului, ai acțiunii umanitare, ai păcii și securității.

Activitatea UN Women în Moldova se bazează pe noua sa Notă Strategică de Țară pentru anii 2023-2027, aliniată la Cadrul ONU de Cooperare pentru Dezvoltare Durabilă pentru Moldova (2023-2027), la Planul Strategic Global al UN Women, la programele și strategiile naționale și își propune să contribuie la implementarea Agendei 2030 pentru dezvoltare durabilă, într-un mod care să țină cont de dimensiunea de gen. Nota strategică se concentrează pe patru domenii principale: 1) eliminarea violenței împotriva femeilor; 2) conducerea și guvernanța femeilor; 3) abilitarea economică a femeilor și 4) legătura dintre dezvoltarea umanitară și pace și coordonarea ONU privind egalitatea de gen.

În întreaga lume, UN Women lucrează pentru a promova pacea, sprijinind femeile din toate mediile și de toate vârstele să participe la procesele de prevenire a conflictelor și de construire și menținere a păcii. UN Women sprijină reprezentarea și participarea deplină și egală a femeilor la toate nivelurile proceselor de pace și securitate. Activitatea UN Women privind femeile, pacea și securitatea este ghidată de 10 rezoluții ale Consiliului de Securitate al ONU—[1325](https://undocs.org/en/S/RES/1325(2000)), [1820](https://undocs.org/en/S/RES/1820(2008)), [1888](https://undocs.org/en/S/RES/1888(2009)), [1889](https://undocs.org/en/S/RES/1889(2009)), [1960](https://undocs.org/en/S/RES/1960(2010)), [2106](https://undocs.org/en/S/RES/2106(2013)), [2122](https://undocs.org/en/S/RES/2122(2013)), [2242](https://undocs.org/en/S/RES/2242(2015)), [2467](https://undocs.org/en/S/RES/2467(2019)), şi [2493](https://undocs.org/en/S/RES/2493(2019)) și este susținută de o serie de [cadre normative conexe](https://www.unwomen.org/en/what-we-do/peace-and-security/global-norms-and-standards), care formează agenda mai largă privind femeile, pacea și securitatea (WPS). UN Women ghidează implementarea agendei WPS prin inițiative de cercetare, colectarea datelor, schimburi de experiență și documentarea bunelor practici pentru fundamentarea politicilor și programelor.

Proiectul este aliniat cu prevederile din cadrul proiectului Programului Național și Planului de Acțiuni (PNA) a celei de-a doua generații pentru implementarea RCSONU 1325 privind Femeile, Pacea și Securitatea (WPS) pentru perioada 2023-2027, elaborat în Moldova cu sprijinul UN Women. Noul PNA, care se preconizează a fi adoptat până la sfârșitul anului 2022, se bazează pe cei patru piloni ai RCSONU 1325: Prevenire, Participare, Protecție, Ajutor și Recuperare și abordează, printre alte aspecte, acțiuni menite să sporească participarea semnificativă a femeilor în sectorul securității și apărării, inclusiv în procesele de soluționare a conflictelor și în eforturile de consolidare a păcii, în primul rând din perspectiva securității umane și include intervenții la nivel local pentru a descentraliza angajamentele WPS.

**Argumentare**

Republica Moldova este o țară cu o mare diversitate etnică, cu un bogat bagaj cultural și lingvistic. Cu toate acestea, această diversitate este, de asemenea, un motiv pentru diferențe semnificative în ceea ce privește preferințele și viziunile geopolitice cu privire la vectorul de dezvoltare care trebuie urmat. Coeziunea socială globală în Moldova este fragilă, conform indicelor ONU privind Coeziunea Socială și Reconcilierea (SCORE) în Moldova .[[1]](#footnote-2) Situația drepturilor omului, care a fost afectată în mod negativ de pandemia COVID-19, este, de asemenea, inegală în rândul diferitelor grupuri vulnerabile de pe ambele maluri. De asemenea, izbucnirea războiului din Ucraina în februarie 2022 a agravat diferențele existente în cadrul diferitelor grupuri de populație din Republica Moldova, nu numai între locuitorii de pe malul drept și stâng al Nistrului, ci și între grupurile de persoane din ambele zone geografice, inclusiv Zona de Securitate.

În cadrul activității UN Women privind avansarea implementării Agendei FPS și în conformitate cu recomandările Comitetului CEDAW[[2]](#footnote-3) și ale președinției OSCE[[3]](#footnote-4) în vederea unei mai mari includeri a aspectelor legate de EG în procesul de reglementare a păcii, UN Women a inițiat un dialog cu reprezentanții societății civile și promotorii egalității de gen de pe ambele maluri ale râului Nistru pentru a consolida capacitățile de promovare a agendei EG și FPS.

În Moldova, organizațiile societății civile joacă un rol important în ceea ce privește contribuția la incluziunea socială și implicarea comunității. Cu toate acestea, din cauza capacității lor instituționale adesea slabe, există o implicare limitată a OSC-urilor, în special a celor de la nivel local, în promovarea agendei FPS, a securității umane și a inițiativelor conexe. Mai mult, în majoritatea cazurilor, populația are puține cunoștințe despre activitățile/serviciile pe care le oferă OSC-urile. Deși OSC-urile pot mobiliza cu bună știință membrii comunității în jurul unor probleme de interes comun, multe dintre ele nu au suficiente capacități organizaționale pentru a mobiliza resurse (financiare) pentru implementarea unor proiecte sau inițiative comunitare care să răspundă necesităților de pe teren. În plus, limitările capacității instituționale împiedică adesea OSC-urile să încheie și să implementeze parteneriate de lungă durată cu actorii comunitari în promovarea agendei FPS și a inițiativelor de pace la nivel local și, în cele din urmă, face ca vocile femeilor și fetelor să fie mai puțin auzite în planificarea comunitară, în procesul de luare a deciziilor și în procesele generale de consolidare a păcii la nivel comunitar și nu numai.

În cadrul acestui concurs de granturi, UN Women intenționează să sprijine dezvoltarea capacității instituționale a 6 (șase) OSC-uri conduse de femei, de la nivel local, de pe ambele maluri ale râului Nistru (3 OSC-uri de pe malul stâng și 3 OSC-uri de pe malul drept), pentru a le spori capacitățile de promovare a drepturilor femeilor și egalităţii de gen și securităţii umane în contextul consolidării păcii. Granturile preconizate vor aduce o schimbare transformatoare în OSC-uri, care vor fi susţinute în elaborarea politicilor interne sensibile la dimensiunea de gen şi integrarea egalității de gen în structurile lor interne, sporirea nivelului de cunoaștere, de către personalul, a Agendei privind femeile, pacea și securitatea, a securităţii umane și consolidării păcii într-un mod care să ţină cont de dimensiunea de gen, iar ulterior în promovarea culturii de toleranţă, egalitate şi non-discriminare în ţară.

**Prezentarea generală a anunţului**

UN Women intenționează să acorde 6 (șase) granturi instituționale mici [organizațiilor](https://www2.fundsforngos.org/category/civil-society/) eligibile [ale societății civile](https://www2.fundsforngos.org/tag/organisations/) de pe ambele maluri ale râului Nistru, în valoare de până la 10.000 USD fiecare. **Granturile mici sunt preconizate exclusiv pentru finanţarea unui şir limitat de activităţi eligibile pentru a sprijini dezvoltarea sau consolidarea capacităţilor instituţionale ale OSC-urilor.**

UN Women vizează OSC-urile în contextul proiectului „Construirea unei păci durabile și incluzive, consolidarea încrederii și a coeziunii sociale în Moldova”, implementat de UN Women în parteneriat cu OHCHR, PNUD și finanțat de Fondul pentru consolidarea păcii.

UN Women invită solicitanţii eligibili să depună **solicitările de granturi mici** pentru finanţarea activităților eligibile, după cum se descrie în prezentul anunţ. **UN Women va oferi câteva granturi mici, în limitele fondurilor disponibile în Fondul pentru consolidarea păcii.**

Prezentul anunţ este bază pentru depunerea cererilor de granturi mici. Nu va fi interpretat drept acord de grant sau o confirmare a acordării unui grant mic de către UN Women unei entităţi. Respectiv, UN Women nu poartă răspundere pentru nicio obligaţie financiară sau de altă natură suportată de entitate în legătură cu răspunsul acesteia la prezentul anunţ. UN Women nu va aproba includerea unor astfel de costuri în bugetul grantului mic, iar beneficiarul nu va utiliza fondurile grantului pentru a acoperi astfel de costuri.

**Criterii de eligibilitate**

Solicitantul trebuie să fie o [organizaţie](https://www2.fundsforngos.org/category/civil-society/) [a societății civile](https://www2.fundsforngos.org/tag/organisations/)[[4]](#footnote-5) (OSC), creată legal şi care funcţionează în Republica Moldova. Solicitantul poate depune cererea dacă:

* este o organizație a societății civile cu o experiență dovedită de lucru cu femeile și fetele, care promovează drepturile omului, coeziunea socială, abordează probleme de securitate și securitate umană etc., în special la nivel local;
* este un OSC înregistrat legal, care activează cel puţin 3 (trei) ani;
* este o „organizație condusă de femei”, care are în frunte o femeie în calitate de directoare/conducătoare a organizației;
* nu se află pe Lista consolidată de sancţiuni a Consiliului de Securitate ONU[[5]](#footnote-6);
* nu este investigată pentru fraudă, corupţie, abuz sexual, exploatare sexuală sau alte încălcări;
* nu a beneficiat de finanţare de la UN Women, total sau parţial anulată de UN Women;
* nu este în prezent Partener de implementare (PI) sau Parte responsabilă (PR) pentru UN Women;
* nu a fost PI/PR pentru UN Women în orice perioadă după 21 noiembrie 2019;
* nu este o entitate guvernamentală;
* nu este o organizaţie ONU;
* nu este un OSC creat pentru a se implica în calitate de Partener de implementare/Parte responsabilă (o organizaţie ar putea deveni Parte responsabilă dacă la moment dispune de capacitate internă bine dezvoltată şi toate politicile obligatorii: politica anti-fraudă, politica de prevenire a exploatării şi abuzului sexual (EAS); cadrul de control intern; politica de achiziţii);
* are capacitate suficientă pentru a colabora cu diferiţi actori: publici, privaţi şi/sau parteneri de dezvoltare (a implementat cel puţin 3 proiecte sau inițiative);
* dispune de suficientă experienţă în domeniul financiar, inclusiv politici şi practici financiare adecvate pentru a gestiona grantul mic (are cel puţin capacitate minimă de gestionare a resurselor financiare);
* performanţele anterioare au fost considerate satisfăcătoare de către UN Women (dacă a beneficiat de granturi anterior sau a fost implicată în calitate de PI/PR până la 21 noiembrie 2019);
* se angajează să se implice în activități de advocacy pentru promovarea egalității de gen, abilitării femeilor, a Agendei pentru femei, pace și securitate, şi consolidării păcii;
* calitatea de organizaţie-membru în cadrul unor platforme şi/sau coaliţii pentru promovarea drepturilor femeilor şi egalităţii de şanse va fi un avantaj puternic.

Solicitantul trebuie să activeze în una sau câteva din domeniile de mai jos, **dar nu numai**:

* Drepturile omului și abilitarea femeilor;
* Coeziunea socială și securitatea umană, inclusiv domeniul „Femei, Pace şi Securitate”;
* Combaterea violenței în bază de gen și prevenirea violenței sexuale legate de conflicte;
* Organizaţii non-profit care oferă servicii esenţiale femeilor supravieţuitoare a violenţei, însă nu doar acestea;
* Liderismul, participarea politică a femeilor;
* Lucrul cu femei din grupuri vulnerabile (minorităţi etnice, femei cu dizabilităţi, etc.)

**Activităţi eligibile**

Scopul granturilor mici este de a sprijini dezvoltarea **organizaţională** a OSC-ului solicitant, NU de a finanţa toate activitățile programate. Solicitantul poate depune cererea pentru un grant mic pentru a finanţa următoarele tipuri de activităţi:

**1.** **Introducerea şi îmbunătăţirea sistemelor, instrumentelor şi proceselor organizaţionale (structura de guvernanţă/management**

**şi managementul financiar şi administrativ)**

Exemple de activităţi, dar **nu sunt limitate** la următoarele:

* Analiza și ajustarea statutului organizației (pentru asigurarea unei supravegheri transparente a luării deciziilor organizației; actualizarea rolurilor consiliului și a comitetului de audit etc.);
* Dezvoltarea/ajustarea organigramei organizației și actualizarea fișelor postului etc.;
* Elaborarea strategiei și a planului de activitate al organizației cu integrarea perspectivei de gen pentru cel puțin perioada 2023-2024;
* Elaborarea unei strategii de comunicare sensibilă la gen și vizibilitate;
* Elaborarea unui Manual de politici și proceduri interne ale organizației sau politici și proceduri separate în domenii precum:
  + resurse umane (angajarea personalului, servicii contractuale, concedii, plăți, evaluarea performanței, prime etc.);
  + confidențialitatea datelor și protecția datelor;
  + cod de conduită pentru personal și parteneri, inclusiv cu privire la interzicerea exploatării și abuzului sexual și a hărțuirii sexuale; nediscriminarea și egalitatea de gen;
  + depunerea documentelor;
  + gestionare financiară transparentă (raportare, audit, plăți etc.);
  + achiziții transparente și eficiente (plan de achiziții, plafoane, anunțarea și evaluarea ofertelor etc.);
  + politici/prevederi anti-fraudă și anticorupție;
  + conflict de interese etc.
* Elaborarea strategiei de advocacy și a planului de advocacy;
* Elaborarea strategiei privind colectarea de fonduri, sisteme și proceduri de gestionare a proiectelor;
* Dezvoltarea sau actualizarea site-urilor web.

**2. Consolidarea capacității forței de muncă în abilitățile tehnice/manageriale generale:**

* Participarea la instruiri naționale și internaționale pentru consolidarea capacităților tehnice și manageriale ale personalului organizației. Exemple de domenii de instruire, însă fără a se limita la acestea: scrierea proiectelor, managementul proiectelor, managementul bazat pe rezultate, managementul financiar pentru OSC-uri și colectarea de fonduri, comunicarea publică, advocacy, voluntariat, cunoștințe lingvistice/informatice etc.;

**3. Consolidarea capacității personalului pentru a sprijini o mișcare mai puternică către egalitatea de gen și drepturile femeilor:**

Organizațiile pot atrage expertiză externă pentru a-și dezvolta capacitățile și abilitățile personalului și voluntarilor săi pentru a promova în mod eficient egalitatea de gen și drepturile femeilor la nivel comunitar/regional/național pe teme care includ, dar nu se limitează la:

* Conceptele, principiile și agenda privind egalitatea de gen și abilitarea femeilor, violența bazată pe gen (GBV) și violenţa sexuală legată de conflicte, Femeile în conducere și guvernanță, Femeile în pace și securitate (FPS), Acțiune umanitară sensibilă la dimensiunea de gen, integrarea egalităţii de gen în politici și nu numai, etc.
* Efectuarea de analize situaționale înainte de a efectua intervenții la nivel local; abordare participativă comunitară în abordarea problemelor de gen și elaborarea planurilor de acțiune locale, inclusiv bugete sensibile la dimensiunea de gen, aliniate la angajamentele naționale (politici/planuri/strategii naționale) de a localiza Agenda FPS, promova coeziunea socială şi măsurile de consolidare a păcii sau de a promova participarea femeilor la conducere și guvernare;
* Aplicarea în practică a abordării cuprinzătoare de centrare pe om/victimă, activitate în echipă multidisciplinară, abordarea de a „nu face rău”, a „nu lăsa pe nimeni în urmă” și alte abordări inovatoare;
* Dezvoltarea/îmbunătățirea campaniilor de advocacy, lobby, comunicare și mass-media orientate strategic pentru a aborda stereotipurile de gen și practicile dăunătoare legate de problemele legate de VBG și violenţa sexuală legată de conflicte, dar și de rolul femeilor și participarea la conducere și guvernanță, precum şi în acţiunile de consolidare a păcii (inclusiv conceptualizarea și desfășurarea campaniilor de sensibilizare către abordează în mod eficient concepțiile greșite, stereotipurile și ideile preconcepute cu privire la gen, transformă atitudinile, credințele și normele societale);
* Implicarea activistelor/platformelor femeilor, rețelelor neoficiale și iniţierea de parteneriate cu administrațiile publice locale în protecția și promovarea drepturilor femeilor;
* Activând în calitate de „gardieni” care monitorizează respectarea în practică a drepturilor supravieţuitorilor, integrarea egalităţii de gen de către structurile naţionale şi locale, contribuţiile OSC-ului la schimbarea percepţiilor cu privire la rolul femeilor şi bărbaţilor în societate şi în familie, şi depune eforturi de advocacy pentru a sprijini elaborarea de politici în mod sensibil la dimensiunea de gen, etc.

Solicitanții pot conduce, de asemenea, în organizarea de evenimente de coaching/consolidare a capacității în rândul OSC-urilor pentru a facilita (cu moderator extern) învățarea și schimbul de cunoștințe/abordări privind aspecte specifice ale intervențiilor/activităților în domeniile participării efective a femeilor la procesele de pace și/sau al promovării femeilor în funcții de conducere și guvernare (de ex. legate de sprijinul direct acordat femeilor care se implică în iniţiative locale de consolidare a păcii prin oferirea de consiliere privind medierea pentru a răspunde proactiv și a reduce tensiunea conflictului; crearea de spații și oportunități pentru ca femeile să se implice în soluționarea conflictelor; și consolidarea cunoștințelor și a capacității femeilor în gestionarea conflictelor, mediere, arbitraj, negociere și comunicare; inițiative/activități intra-organizaționale și adaptarea/creșterea la scară largă a practicilor (inter)naționale bune și inovatoare și îmbunătățirea/consolidarea programării bazate pe dovezi; promovarea participării femeilor la procesele de luare a deciziilor și pacificare etc. )

**4. Asistență cu echipamente** precum copiatoare, scanere, imprimante, laptopuri și computere, atât timp cât costul acestor echipamente este limitat la 30% din bugetul grantului mic propus.

În sensul prezentului concurs de granturi mici, implementarea grantului trebuie finalizată până la 01 august 2023.

**Limitări**

În sensul prezentului concurs, granturile mici ale UN Women sunt limitate la **maximum 10.000 USD per OSC pe o perioadă de 6 luni**.

**Solicitare de grant mic**

* O solicitare trebuie să conțină toate informațiile relevante, care să arate eligibilitatea solicitantului și a activităților propuse. Solicitările trebuie depuse electronic în limbile engleză, română sau rusă. Orice solicitare nedepusă în limba de lucru specificată va fi exclusă de la examinare. Solicitari scrise de mâină nu vor fi acceptate.
* Vă rugăm să utilizați formularul de cerere atașat (anexa 1), planul de implementare și bugetul (anexa 2) și formularul de declarație (anexa 3) la depunerea solicitării.
* Vă rugăm să depuneţi un certificat de înregistrare care să demonstreze că solicitantul este un OSC înregistrat, şi un CV/raport de activitate al organizaţiei care să demonstreze că entitatea activează o perioadă de trei ani
* UN Women va respinge orice solicitare care nu conține suficiente informații pentru a demonstra că solicitarea sau activitățile sunt eligibile.
* UN Women va organiza o întâlnire de informare deschisă tuturor potențialilor solicitanți interesați. Întâlnirea va fi organizată on-line la **20 decembrie 2022 între orele 11.00-12.30.** Vă rugăm să vă înregistraţi pentru întâlnire utilizând următorul link:

[https://us02web.zoom.us/meeting/register/tZUtceivpj8rGtPLk2mCyN51U\_9th0bXcjvy](https://nam10.safelinks.protection.outlook.com/?url=https%3A%2F%2Fus02web.zoom.us%2Fmeeting%2Fregister%2FtZUtceivpj8rGtPLk2mCyN51U_9th0bXcjvy&data=05%7C01%7Ciulia.terpan%40unwomen.org%7C4a6cf5cb0fcc456272f708dad3a58f5d%7C2bcd07449e18487d85c3c9a325220be8%7C0%7C0%7C638055005297644738%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=5CngH9jdNRzSxrhBVuAOFuMD1o3U%2BipczrzmRn8tZfY%3D&reserved=0)

Linkul către întâlnirea online va fi furnizat doar participanților înregistrați.

* Solicitarea trebuie primită de UN Women [**tender.md@unwomen.org**](mailto:tender.md@unwomen.org)până cel târziu la **10 ianuarie 2023, ora 23:00, ora locală a Chișinăului.** UN Women nu va lua în considerare solicitările trimise prin alte mijloace.
* Propunerile primite după termenul limită nu pot fi acceptate pentru examinare.

**Criterii de evaluare**

Solicitantul trebuie:

* să propună activități eligibile care dezvoltă sau consolidează capacitatea instituțională a solicitantului și sunt în concordanță cu scopurile acestui concurs de granturi: de a sprijini dezvoltarea sau consolidarea capacității instituționale a OSC-urilor;
* să nu propună utilizarea grantului mic pentru a furniza o activitate/rezultat în numele UN Women, lucrări de construcții civile, lucrări de inginerie, achiziții de vehicule sau alte bunuri corporale sau necorporale, cu excepția copiatorilor, scanerelor, imprimantelor, laptopurilor și computerelor;
* să nu propună utilizarea a mai mult de 30% din grantul mic pentru achiziționarea de copiatoare, scanere, imprimante, laptopuri și computere; în cazul solicitării de echipamente, ar trebui furnizate scurte argumente cu privire la modul în care acest lucru ar contribui (utilizat în lucrările lor ulterioare) la promovarea egalității de gen și participarea egală şi eficace a femeilor în procesele de pace
* să propună un grafic și activități eligibile care nu se extind peste 30 iulie 2023, inclusiv din considerente pandemice, politice, de securitate, logistice;
* să nu propună să-și acopere costurile indirecte/costurile de suport[[6]](#footnote-7) din grantul mic;
* să nu obțină profit direct din grantul mic;
* să nu propună acoperirea costurilor suportate sau angajate înainte de semnarea acordului de grant;
* să propună activități eligibile, care sprijină în mod durabil solicitantul;
* să propună activități eligibile prin care solicitantul are capacitatea de a ajunge la publicul țintă; și,
* să propună un buget care să fie rentabil, având în vedere activitățile eligibile, numărul beneficiarilor vizați și locația propusă.

**Atribuire**

UN Women va evalua solicitările care îndeplinesc toate criteriile.

UN Women va atribui granturile mici solicitanților care dovedesc cel mai bine angajamentul față de egalitatea de gen și sunt gata/intenționează să se implice în programe de promovare a egalităţii de gen și de abilitare a femeilor.

Solicitanţii selectați sunt informați în scris cu privire la decizia UN Women de a acorda grantul mic. Atribuirea este condiționată de acceptarea de către Solicitant a termenilor și condițiilor stabilite în Acordul UN Women cu privire la grantul mic și este anulată automat dacă solicitantul nu este de acord cu acești termeni și condiții.

**Anexa 1**

**Formularul solicitării**

|  |  |
| --- | --- |
| **Detalii despre OSC/Solicitant** | |
| **Denumirea și numărul de înregistrare (vă rugăm să trimiteți dovada înregistrării)** |  |
| **Mandatul OSC (conform statutului organizațional)** |  |
| **Punct focal și supleant din rândul personalului OSC** | *(Vă rugăm să introduceți numele complet, funcţia, adresa de e-mail, numărul de telefon)* |
| **Detalii despre solicitare** | |
| **Denumirea propunerii** |  |
| **Valoarea grantului mic** | *(Vă rugăm să indicaţi suma în MDL)* |
| **Durata și data de începere propusă** | *(Vă rugăm să indicaţi durata în luni)* |
| **Contextul** |  |
| **Obiective principale/Rezultate de atins** |  |
| **Obiectiv tematic și priorități** |  |
| **Zona geografică** | *(Vă rugăm să indicați localitatea și raionul acoperit prin activitățile organizaționale)* |
| **Activități (enumerați-le 1., 2.,), perioada de timp și rezultatele așteptate** |  |
| **Cum susțin aceste activități în mod specific dezvoltarea sau consolidarea capacității instituționale a OSC?** |  |

**Anexa 2**

**Planul de implementare și bugetul**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ACTIVITĂŢI PLANIFICATE** | **Perioada de implementare[[7]](#footnote-8)** | | | | | | **Descrierea bugetului[[8]](#footnote-9)** | **Bugetul total planificat pentru activitate**  **(în MDL)** |
| 1 | 2 | 3 | 4 | 5 | 6 |  |  |
| **1.1 Activitatea X** |  |  |  |  |  |  | Personalul proiectului |  |
|  |  |  |  |  |  |  | Instruire/atelier |  |
|  |  |  |  |  |  |  | Echipament |  |
|  |  |  |  |  |  |  | Alte activități (vă rugăm să specificați) |  |
| **Totalul activității 1.1** |  | | | | | | |  |
| **1.2 Activitatea Y** |  |  |  |  |  |  | Personalul proiectului |  |
|  |  |  |  |  |  |  | Instruire/atelier |  |
|  |  |  |  |  |  |  | Echipament |  |
|  |  |  |  |  |  |  | Alte activități (vă rugăm să specificați) |  |
| **Totalul activității 1.2** |  | | | | | | |  |
| **Valoarea totală a grantului solicitat** |  | | | | | | |  |

**Anexa 3**

**Declarația reprezentantului autorizat al organizației solicitante:**

Prin depunerea acestei solicitări, confirm că:

1. Organizația își exprimă angajamentul de a deveni un avocat vocal pentru egalitatea de gen și de a sprijini conducerea și participarea eficace a femeilor în procesele de consolidare a păcii.
2. Organizaţia nu se află pe Lista consolidată de sancţiuni a Consiliului de Securitate ONU;
3. Organizaţia nu este investigată pentru fraudă, corupţie, abuz sexual, exploatare sexuală sau alte încălcări;
4. Organizația nu este în prezent implicată în calitate de partener al UN Women în baza unui Acord de cooperare al Proiectului;
5. Propunerea pentru grantul mic nu are drept scop acoperirea costurilor de suport ale unui proiect implementat de organizație;
6. Organizația nu va obține profit direct din grantulul mic;
7. Organizația nu propune acoperirea costurilor suportate sau angajate înainte de semnarea acordului de grant.

Data:

Nume:

Ştampila şi semnătura:

1. Indicele Coeziunii Sociale și Reconcilierii în Moldova, 2018.

   <https://www.scoreforpeace.org/en/moldova/2018-General%20population-0> [↑](#footnote-ref-2)
2. Observaţii finale cu privire la raportul periodic combinat al patrulea şi al cincilea pentru Moldova, Comitetul pentru eliminarea discriminării împotriva femeilor, Convenția privind eliminarea tuturor formelor de discriminare împotriva femeilor, CEDAW/C/MDA/CO/4-5, 29 octombrie 2013 <https://undocs.org/en/CEDAW/C/MDA/CO/4-5>

   Observații finale privind cel de-al șaselea raport periodic al Republicii Moldova, Comitetul pentru eliminarea discriminării împotriva femeilor, Convenția privind eliminarea tuturor formelor de discriminare împotriva femeilor, CEDAW/C/MDA/CO/6, 10 martie 2020 [https://tbinternet.ohchr.org/\_layouts/15/treatybodyexternal/Download.aspx?symbolno=CEDAW/C/MDA/CO/6&Lang=En](https://tbinternet.ohchr.org/_layouts/15/treatybodyexternal/Download.aspx?symbolno=CEDAW/C/MDA/CO/6&amp;amp;Lang=En) [↑](#footnote-ref-3)
3. Pentru mai multe detalii: <https://www.osce.org/chairmanship/477025> [↑](#footnote-ref-4)
4. Entităţi non-statale, non-profit, voluntare formate de persoane din sfera socială, care sunt separate de stat şi de sectorul privat. OSC-urile au o gamă vastă de interese şi legături. Definiția OSC-urilor include, fără a se limita însă la organizaţii comunitare (OC), organizaţii neguvernamentale (ONG), organizaţii conduse de femei, organizaţii conduse de tineri şi instituţii academice, însă în definiţia OSC-urilor nu sunt incluse asociaţiile de afaceri sau cele care urmăresc obţinerea de profituri. [↑](#footnote-ref-5)
5. <https://www.un.org/securitycouncil/content/un-sc-consolidated-list>. [↑](#footnote-ref-6)
6. **Costuri de suport** - înseamnă acele costuri indirecte care sunt suportate pentru operarea OSC-ului în ansamblul său sau a unui segment al acestuia și care nu pot fi ușor conectate sau trasate la Activitățile permise care urmează să fie efectuate în cadrul grantului mic, adică, cheltuieli operaţionale, costuri de regie și costuri generale legate de funcționarea normală a unei organizații/afaceri, cum ar fi costurile pentru personalul de asistență, spațiul de birouri și echipamentele care nu sunt costuri directe.

   **Costuri directe** - înseamnă costuri care pot fi ușor conectate și trasate la activitățile permise care urmează să fie efectuate cu ajutorul grantului mic. De exemplu, dacă un angajat sau consultant este angajat să lucreze la activitățile permise, fie exclusiv, fie pentru un număr de ore alocat, munca lor în legătură cu activitățile permise este un cost direct.

   **Activități permise** - înseamnă introducerea sau îmbunătățirea sistemelor, instrumentelor și proceselor organizaționale, instruirea forței de muncă în abilitățile tehnice și manageriale și achiziționarea de echipamente adecvate. [↑](#footnote-ref-7)
7. Indicați activitățile care vor fi implementate în cadrul grantului și precizați perioada de realizare a fiecărei activități. [↑](#footnote-ref-8)
8. Precizați sumele prevăzute în buget pe categorii de costuri exprimate în valuta grantului (MDL). [↑](#footnote-ref-9)